มีโอกาสได้ไปเที่ยวเพชรบูรณ์ ต้องผ่านลพบุรีช่วงขากลับ เลยหาอะไรทานซักหน่อยในจังหวัดนี้ ร้านนี้เลือกจากวงใน เลือกตามร้านที่ติดถนนและรีวิวดีหน่อยครับ พอมาถึงคนค่อนข้างเยอะเลยครับ แต่โต๊ะเยอะทำให้ดูไม่อึดอัด อาหารเน้นไปทางอิตาเลียนรสชาติไทยๆ ราคาเหมาะสม ส่วนกาแฟก็อร่อย อร่อยเท่ากับร้านกาแฟโดยเฉพาะเลยล่ะครับ

- พิซซ่าริน (ถาดเล็ก 150.-) ขนาดประมาณสิบนิ้ว ได้ประมาณ 6 ชิ้น อร่อยใช้ได้เลย แป้งบางกรอบดี ผมว่าอร่อยกว่าแฟรนไชส์หลายๆเจ้า ราคาก็ไม่แพง ชีสเติมไม่อั้น จานนี้เอาไปเลย A

- สปาเกตตี้ขี้เมา (150.-) ผมว่าเครื่องทะเลจัดเต็มมากเลย ถึงแม้ว่ามันจะไม่สด มีทั้งกุ้งปลาหมึก แถมยังมีแฮมเข้ามา แล้วยังใส่พริกหยวก หอมแดง เอาเป็นว่าเป็นผัดขี้เมาแบบไทยมากๆ รสชาติพอใช้ได้ ไม่ได้ว้าว แต่ไม่ชอบการใส่เครื่องเยอะๆแบบนี้เท่าไรครับ เอาเป็นว่าให้ B

- สลัดปลาทอด (150.-) จานใหญ่มาก ปลาทอดเป็นปลาชุบแป้งทอด ได้มา 5 ชิ้น อร่อยดีงาม สลัดก็เยอะ แต่น้ำสลัดก็ไม่ได้ว้าวอะไรมากครับ พอทานได้ แต่จานนี้คุ้มค่า ให้ B+

- ลาเต้เย็นและคาปูชิโน่เย็น (แก้วละ 55.-) ตกใจกับความอร่อย คือไม่ได้คาดหวังว่าร้านอาหารจะกาแฟอร่อย แต่ร้านนี้มันอร่อยมากครับ รสชาติกลมกล่อม ไม่หวานจนเกินไป เป็นกาแฟใส่นม ไม่ใช่นมหวานรสกาแฟเหมือนร้านอื่นๆครับ เมนูกาแฟผมให้ A

สรุปเป็นร้านที่รสชาติดี คุ้มค่า ราคาเหมาะสม แนะนำให้มาทานครับ

รสชาติ B+
ราคา B+
บรรยากาศ B+
บริการ B+
สะอาด B+